pythainlp/thai-wiki-dataset-v4 huggingface dataset:
จ๋าเจี้ยงเมี่ยน

จ๋าเจี้ยงเมี่ยน  หรือจ้าเจี้ยงเมี่ยน  เป็นอาหารประเภทบะหมี่ที่มีต้นกำเนิดมาจากมณฑลชานตง ประเทศจีน และแพร่หลายไปทั่วประเทศจีนและประเทศใกล้เคียงในเอเชียตะวันออกได้แก่เกาหลีและญี่ปุ่น ซึ่งตำรับจ๋าเจี้ยงเมี่ยนในแต่ละพื้นที่จะแตกต่างกันออกไป ชื่อ "จ๋าเจี้ยงเมี่ยน" แปลตรงตัวว่า "บะหมี่ซอสผัด" ส่วนประกอบหลักของจ๋าเจี้ยงเมี่ยนได้แก่เส้นบะหมี่ชนิดหนาทำจากแป้งสาลี ซอสจ๋าเจี้ยงซึ่งทำจากถั่วเหลืองหมักและผัดรวมกับเนื้อบดหรือหั่นเป็นชิ้นเล็ก ๆ และผัก
ประวัติ.
จ๋าเจี้ยงเมี่ยนมีต้นกำเนิดจากมณฑลชานตง ต้นกำเนิดของอาหารชนิดนี้ไม่ชัดเจนนัก มีเพียงตำนานที่เล่าสืบต่อกันมาว่าในช่วงสงครามกับพันธมิตรแปดชาติ ขณะที่พระราชวังต้องห้ามกำลังถูกกองทัพของพันธมิตรแปดชาติเข้าปิดล้อม พระนางซูสีไทเฮาและจักรพรรดิกวังซฺวี่เสด็จลี้ภัยพร้อมข้าราชบริพารไปยังซีอาน ระหว่างทาง หลี่ เหลียนอิง ขันทีผู้ทรงอิทธิพลในรัชสมัยของจักรพรรดิกวังซฺวี่ได้กลิ่นอาหารจากร้านจ๋าเจี้ยงเมี่ยน หลี่ เหลียนอิงทูลต่อพระนางซูสีไทเฮาและจักรพรรดิกวังซฺวี่เกี่ยวกับร้านอาหาร ทั้งสองพระองค์จึงรับสั่งให้หยุดขบวนและพักรับประทานอาหาร ทุกคนต่างพอใจรสชาติของจ๋าเจี้ยงเมี่ยนเป็นอย่างมากจนยอมสั่งเพิ่มอีกหนึ่งชาม ก่อนจะเดินทางต่อไป พระนางซูสีไทเฮาได้มีพระราชบัญชาให้หลี่ เหลียนอิงเชิญพ่อครัวผู้ปรุงจ๋าเจี้ยงเมี่ยนเข้าไปในวังหลังสงครามสงบ จ๋าเจี้ยงเมี่ยนจึงเข้าสู่กรุงปักกิ่งและแพร่หลายไปทั่วประเทศจีนนับแต่นั้น
ตำรับ.
จีน (นอกมณฑลชานตง) และไต้หวัน.
จ๋าเจี๋ยงเมี่ยนได้รับความนิยมแพร่หลายทั่วประเทศจีน สูตรของจ๋าเจี้ยงเมี่ยนในภูมิภาคต่าง ๆ ของจีนจะแตกต่างกันออกไป ซอสจ๋าเจี้ยงแบบปักกิ่งจะเน้นรสเค็ม ในขณะที่ซอสจากบริเวณอื่น ๆ ในจีนและไต้หวันจะหวานกว่าเนื่องจากใช้น้ำตาลและแป้งเพิ่มเพื่อให้ข้น ซอสจ๋าเจี้ยงจากมณฑลเสฉวนจะดัดแปลงให้เข้ากับวัฒนธรรมของชาวเสฉวนโดยเพิ่มรสเผ็ดเข้าไปด้วย ไม่มีข้อกำหนดตายตัวว่าผักชนิดใดควรใช้ ขึ้นอยู่กับฤดูกาลนั้น ๆ ว่ามีผักชนิดใด เนื้อสัตว์ที่นิยมใช้โดยส่วนใหญ่คือเนื้อหมูติดมัน อย่างไรก็ตาม มุสลิมชาวจีนที่อาศัยอยู่ทางภาคเหนือจะนิยมใช้เนื้อวัวหรือแกะแทนตามข้อห้ามทางศาสนา เส้นบะหมี่ที่ใช้ทำจากแป้งสาลีเนื่องจากสภาพภูมิศาสตร์ในแถบตอนเหนือของจีนทำให้ข้าวสาลีเติบโตได้ดีกว่าข้าวเจ้า ขนาดความกว้างประมาณ 5 มิลลิเมตรและหนาประมาณ 2-3 มิลลิเมตร
เกาหลี.
จ๋าเจี้ยงเมี่ยนแพร่เข้าไปสู่คาบสมุทรเกาหลีโดยชาวมณฑลชานตง บางส่วนเป็นแรงงานที่เดินทางไปทำงานในเกาหลี ในขณะที่บางส่วนอพยพด้วยหลายสาเหตุ ได้แก่ถูกจักรวรรดิเยอรมันเข้ายึดครอง สงครามจีน–ญี่ปุ่นครั้งที่สองซึ่งจักรวรรดิญี่ปุ่นเข้ายึดครองมณฑลชานตงแทนเยอรมัน และความขัดแย้งในสงครามกลางเมืองจีนระหว่างพรรคก๊กมินตั๋งและพรรคคอมมิวนิสต์แห่งประเทศจีน ชาวชานตงอพยพบางส่วนประกอบกิจการร้านอาหารเพื่อดำรงชีวิต จ๋าเจี้ยงเมี่ยนที่ขายในเกาหลีนั้นถูกปรับปรุงรสชาติให้เข้ากับอาหารเกาหลีและเป็นที่รู้จักในเกาหลีว่า "จาจังมย็อน" โดยซอสที่ใช้ในจาจังมย็อนจะทำจาก"ชุนจัง"ซึ่งใช้ถั่วเหลืองคั่วก่อนแล้วนำไปหมักและเติมแป้งข้าวโพด ทำให้ซอสจาจังมย็อนมีสีเข้มกว่า รสหวานกว่า และข้นกว่าซอสจ๋าเจี้ยงแบบจีน
ญี่ปุ่น.
จ๋าเจี้ยงเมี่ยนในญี่ปุ่นจะเรียกว่า"จาจาเม็ง"โดยใช้มิโซะเป็นส่วนประกอบหลักในซอส บางครั้งนิยมใช้เส้นอูดงแทน "จาจาเม็ง"เป็นอาหารขึ้นชื่อของเมืองโมริโอกะ จังหวัดอิวาเตะ โดยถือว่าเป็นหนึ่งใน "สามสุดยอดบะหมี่แห่งโมริโอกะ" ร่วมกับ"เรเม็ง" (บะหมี่แบบเย็นกินคู่กับผลไม้เช่นแตงโมหรือสับปะรด) และ"วังโกะโซบะ" (โซบะในชามเล็กและนิยมรับประทานในรูปแบบการแข่งขันกินจุให้ได้จำนวนมากชามที่สุด)
เกรียงไกร อุณหะนันทน์

เกรียงไกร อุณหะนันทน์ (เกิด 3 สิงหาคม พ.ศ. 2499) ชื่อเล่น อุ้ย เป็นนักแสดงอาวุโสชาวไทยซึ่งเกิดที่กรุงเทพมหานคร
ประวัติ.
เกรียงไกร อุณหะนันทน์ เกิดเมื่อวันที่ 3 สิงหาคม พ.ศ. 2499 ที่กรุงเทพมหานคร จบการศึกษาระดับมัธยมจากโรงเรียนจิตรลดา และระดับปริญญาตรี คณะสถาปัตยกรรม จากมหาวิทยาลัยแซนโตโธมัส ประเทศฟิลิปปินส์ ขณะศึกษาอยู่ที่ต่างประเทศ เคยเป็นนายแบบถ่ายโฆษณา เป็นนักแสดง ผู้ช่วยกำกับ และจัดฉากละครเวที
การทำงาน.
เกรียงไกรเริ่มเข้าสู่วงการสายบันเทิงไทยเคยทำงานประชาสัมพันธ์ที่โรงแรมมณเฑียรกรุงเทพมหานครต่อมาได้จัดการแสดงละครเวทีภายหลังเริ่มเข้าวงการสายบันเทิงการเป็นนักแสดงแบบเต็มตัวและได้มีการชักชวนจากโดย รุจน์ รณภพ นักแสดง ในฐานะผู้กำกับภาพยนตร์ไทยและละครโทรทัศน์ไทย ต่อมาเกรียงไกรได้แสดงภาพยนตร์ไทยหลาย ๆ เรื่องเช่น ปริศนา รัตนาวดี เทพธิดาโรงงาน และ นางแมวป่า เป็นต้นแสดงภาพยนตร์มาแล้ว 40 เรื่องและผลงานละคร บริษัทจัดคู่ ลายหงส์ เงิน เงิน เงิน สามอนงค์ เมียนอกหัวใจ สกาวเดือน เป็นต้น
ต่อมาในปัจจุบันเป็นนักแสดงอาวุโส สามารถรับงานละครได้ทุกช่องส่วนมากจะรับบทคุณพ่อ และ คุณปู่ เป็นต้นและมีกิจการธุรกิจส่วนตัวชื่อร้านอาหาร "ท่านหญิง" แต่ปัจจุบันได้วางมือแล้ว และสามารถรับงานละครและเล่นทุกบทบาทและสอนการแสดงให้กับนักแสดงยุคใหม่หลาย ๆ คน
รถรางโทกีวสายเซตางายะ

รถรางโทกีวสายเซตางายะ (; โรมาจิ: "Tōkyū Setagaya-sen") เป็นระบบขนส่งมวลชนรูปแบบรถไฟรางเบา บริการเดินรถย่านเซตางายะในกรุงโตเกียว ประเทศญี่ปุ่น ดำเนินกิจการโดยโทกีว คอร์ปอเรชัน เส้นทางสายเซตางายะต่างจากเส้นทางเดินรถของบริษัทโทกีวสายอื่น ๆ เพราะสายนี้อยู่ภายใต้พระราชบัญญัติการเดินรถรางของรัฐบาลญี่ปุ่น ทั้งนี้ก็เพราะแต่เดิมสายเซตางายะเป็นทางแยกหนึ่งของทางรถไฟสายทามางาวะเดิม (คนละสายกับสายทามางาวะในปัจจุบัน)
นอกจากรถรางโทกีวสายเซตางายะแล้ว ยังมีรถรางที่เปิดให้บริการในกรุงโตเกียวอีกสายคือรถรางโทเด็งสายอารากาวะ ดำเนินกิจการโดยสำนักงานขนส่งมหานครโตเกียว
โรคจิตเหตุขาดไทรอยด์

โรคจิตเหตุขาดไทรอยด์  เป็นผลที่ไม่ค่อยสามัญเนื่องกับภาวะขาดไทรอยด์ (hypothyroidism) เช่น ในโรค Hashimoto's thyroiditis หรือในคนไข้ที่ผ่าเอาต่อมไทรอยด์ออกและไม่ทานยา thyroxine 
ต่อมไทรอยด์ที่ทำงานน้อยเกินอาจก่อภาวะสมองเสื่อมที่แย่ลงเรื่อย ๆ อาการเพ้อ และในกรณีรุนแรงประสาทหลอน โคม่า หรือภาวะโรคจิต โดยเฉพาะในคนชรา
แพทย์วิทยาต่อมไร้ท่อชาวอังกฤษริชาร์ด แอชเช่อร์ ได้สำนึกถึงอาการเช่นนี้เป็นคนแรกในปี 1949
อาการแก้ด้วยวิธีการรักษาภาวะขาดไทรอยด์ปกติด้วยฮอร์โมนไทรอยด์คือ thyroxine
ในรูปแบบ T4 ทางปาก หรือในกรณีที่เกิดฉับพลัน liothyronine ซึ่งเป็นเกลือโซเดียมของ T3
การทดแทนฮอร์โมนในคนไข้เยี่ยงนี้แก้อาการโรคจิตให้เป็นปกติ แต่อาจไม่ช่วยเรื่องความบกพร่องทางประชานเนื่องกับความเปลี่ยนแปลงทาง#เปลี่ยนทาง ในระบบประสาทกลาง
คำว่า "myxedema" ระบุอาการบวมน้ำที่ไม่ก่อแผลเป็น อันเป็นอาการสามัญของภาวะขาดไทรอยด์
เชิงอรรถและอ้างอิง.
<templatestyles src="Refbegin/styles.css" />
ค่ำคืนและสายหมอก

ค่ำคืนและสายหมอก หรือเรียกอีกอย่างว่า นัคท์ อุนท์ เนเบิล ([ˈnaχt ʊnt ˈneːbəl]) เป็นคำสั่งที่ออกมาโดยตรงจากอดอล์ฟ ฮิตเลอร์ เมื่อวันที่ 7 ธันวาคม ค.ศ. 1941 คือการกำหนดเป้าหมายของกลุ่มเคลื่อนไหวทางการเมืองและฝ่ายต่อต้าน"ผู้ให้ความช่วยเหลือ"ในสงครามโลกครั้งที่สอง ซึ่งได้ถูกคุมขังหรือถูกสังหาร ในขณะที่ครอบครัวและประชาชนที่เหลืออยู่ต่างยังไม่แน่ใจว่าชะตากรรมหรืออยู่ที่ไหนของผู้กระทำผิดที่ถูกกล่าวหาโดยรัฐนาซี ผู้ที่ตกเป็นเหยื่อได้หายตัวไปในช่วงปฏิบัติการค่ำคืนและสายหมอกอย่างเงียบเชียบและไร้ร่องรอยในการแกะรอยค้นหาได้เลย
จังหวัดแพร่ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548

การเลือกตั้งสมาชิกสภาผู้แทนราษฎรจังหวัดแพร่ พ.ศ. 2548 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 กำหนดให้มีขึ้นในวันที่ 6 กุมภาพันธ์ พ.ศ. 2548 โดยแบ่งเขตการเลือกตั้งออกเป็น 3 เขตเลือกตั้ง เท่าเดิมจากการเลือกตั้งครั้งก่อนเมื่อปี พ.ศ. 2544 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
ภาพรวม.
ผลการเลือกตั้งแบบบัญชีรายชื่อ (รวมทั้งจังหวัดแพร่).
<table style="margin:0; border:none;"><tr><td style="border:none; padding:0;">
<table style="text-align:left; border-collapse:collapse; width:100%;">
<tr style="background:#ddd"><th style="text-align:center;" colspan="5">คะแนนเสียง</th></tr>
<tr style="font-size:88%; height:4px;">
<td colspan="2" style="padding:0 4px; text-align:left;"></td>
<td style="width:400px; text-align:left;"></td>
<td colspan="2" style="padding:0 4px; width:1em; text-align:right;"></td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">ไทยรักไทย</td>
<td style="width:100px;border-left:solid 1px silver;border-right:solid 1px silver;">#E30613; width:75.81%; overflow:hidden">  </td>
<td colspan="2" style="padding-left:0.4em;padding-right:0.4em" align="right">75.81%</td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">ประชาธิปัตย์</td>
<td style="width:100px;border-left:solid 1px silver;border-right:solid 1px silver;">#03A1E8; width:17.32%; overflow:hidden">  </td>
<td colspan="2" style="padding-left:0.4em;padding-right:0.4em" align="right">17.32%</td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">อื่น ๆ</td>
<td style="width:100px;border-left:solid 1px silver;border-right:solid 1px silver;">  </td>
<td colspan="2" style="padding-left:0.4em;padding-right:0.4em" align="right">6.87%</td>
</tr>
</table>
</td></tr></table>
ผลการเลือกตั้งแบบแบ่งเขต.
เขตเลือกตั้งที่ 1.
ประกอบไปด้วยอำเภอเมืองแพร่ (ยกเว้นตำบลท่าข้าม ตำบลวังหงษ์ ตำบลแม่คำมี ตำบลแม่ยม ตำบลแม่หล่าย ตำบลห้วยม้า และตำบลวังธง) และอำเภอสูงเม่น (ยกเว้นตำบลหัวฝายและตำบลบ้านปง)
เขตเลือกตั้งที่ 2.
ประกอบไปด้วยอำเภอเมืองแพร่ (เฉพาะตำบลท่าข้าม ตำบลวังหงษ์ ตำบลแม่คำมี ตำบลแม่ยม ตำบลแม่หล่าย ตำบลห้วยม้า และตำบลวังธง) อำเภอสอง อำเภอร้องกวาง และอำเภอหนองม่วงไข่
เขตเลือกตั้งที่ 3.
ประกอบไปด้วยอำเภอลอง อำเภอวังชิ้น อำเภอเด่นชัย และอำเภอสูงเม่น (เฉพาะตำบลหัวฝายและตำบลบ้านปง)
จังหวัดแบร์กาโม

จังหวัดแบร์กาโม  เป็นจังหวัดหนึ่งในแคว้นลอมบาร์เดีย ประเทศอิตาลี ตั้งอยู่ทางตะวันออกเฉียงเหนือของนครมิลาน ทิศเหนือของจังหวัดตั้งอยู่บริเวณรอยต่อกับเทือกเขาแอลป์ เกษตรกรรมที่สำคัญในจังหวัดนี้ได้แก่ข้าวโพด, ไวน์, ธัญพืช, ข้าว และลินิน
ยากูซ่าคิวามิ

ยากูซ่าคิวามิ  เป็นวิดีโอเกมแนวต่อสู้-ผจญภัยที่พัฒนาโดยเซก้า ตัวเกมเป็นเป็นการนำเกม "ยากูซ่า" ซึ่งเป็นเกมภาคแรกในซีรีส์เกม "ยากูซ่า" บนเครื่องเพลย์สเตชัน 2 ที่เคยวางจำหน่ายใน ค.ศ. 2005 นำมาทำใหม่ "ยากูซ่าคิวามิ" วางจำหน่ายในประเทศญี่ปุ่นสำหรับเครื่องเพลย์สเตชัน 3 และ เพลย์สเตชัน 4 ใน ค.ศ. 2016 ซึ่งต่อมาตัวเกมได้วางจำหน่ายในภูมิภาคอเมริกาเหนือและยุโรปสำหรับเครื่องเพลย์สเตชัน 4 ใน ค.ศ. 2017 ตัวเกมเวอร์ชันพอร์ตลงไมโครซอฟท์ วินโดวส์ วางจำหน่ายในวันที่ 19 กุมภาพันธ์ ค.ศ. 2019 และวางจำหน่ายบนเอกซ์บอกซ์วันในวันที่ 21 เมษายน ค.ศ. 2020 โดยรูปแบบการเล่นได้รับการปรับปรุงให้คล้ายกับเกม "ยากูซ่า 0" ที่เป็นเกมภาคก่อนซึ่งเป็นการเพิ่มความลึกให้กับระบบการต่อสู้
เซก้ามีความคิดที่จะรีเมคเกม "ยากูซ่า" ภาคแรกใน ค.ศ. 2015 ซึ่งเป็นส่วนหนึ่งของการครบรอบ 10 ปีของซีรีส์ แต่ไม่แน่ใจเกี่ยวกับการพัฒนาเนื่องจากทีมของพวกเขามุ่งเน้นที่การพัฒนาเกม "ยากูซ่า 0" หลังจากความสำเร็จของ "ยากูซ่า 0" เซก้าจึงเริ่มงานรีเมคเกมภาคแรกและสร้างองค์ประกอบใหม่ให้กับเนื้อเรื่อง ในขณะที่พยายามทำให้สนุกกว่าเกมดั้งเดิม ตัวเกมได้รับการตอบรับอย่างดี นักวิจารณ์ยกย่องความเรียบง่ายของเกมเพลย์ แต่มีการวิจารณ์ผสมกันด้วยการจัดการเรื่องราวและการเว้นจังหวะ อย่างไรก็ตามยังมีเกมที่สร้างใหม่จากเกมภาคสองในชื่อว่า "ยากูซ่าคิวามิ 2" ซึ่งได้วางจำหน่ายเช่นกัน
จัมป์ฟอร์ซ

จัมป์ฟอร์ซ  เป็นวิดีโอเกมต่อสู้ข้ามฝั่งที่พัฒนาโดย Spike Chunsoft และจัดจำหน่ายโดย บันไดนัมโกะเอนเตอร์เทนเมนต์ ตัวเกมประกอบด้วยตัวละครจากชุดมังงะหลายเรื่องที่ถูกตีพิมพ์ในนิตยสาร "โชเน็งจัมป์รายสัปดาห์" ของสำนักพิมพ์ชูเอชะ เพื่อเฉลิมฉลองครบรอบ 50 ปีของนิตยสาร ตัวเกมวางจำหน่ายในวันที่ 15 กุมภาพันธ์ ค.ศ. 2019 สำหรับเครื่องเพลย์สเตชัน 4, ไมโครซอฟท์ วินโดวส์ และ เอกซ์บอกซ์วัน และมีการพอร์ตลงนินเท็นโด สวิตช์ ซึ่งวางจำหน่ายทั่วโลกในวันที่ 28 สิงหาคม 2020
รูปแบบการเล่น.
"จัมป์ฟอร์ซ" เป็นเกมต่อสู้แบบ 1-v-1 ที่ผู้เล่นควบคุมทีมของตัวละครสามตัวจากการเลือกตัวละครจากชุดมังงะต่าง ๆ ที่มีอยู่ในนิตยสาร "โชเน็งจัมป์รายสัปดาห์" ผู้เล่นสามารถควบคุมตัวละครได้ครั้งละหนึ่งตัวในขณะที่ตัวละครอื่น ๆ นั้นใช้เป็นตัวรองรับโดยผู้เล่นสามารถสลับระหว่างตัวละครเหล่านั้นระหว่างการต่อสู้ ฟังก์ชั่นการต่อสู้จะคล้ายกับเกม "เจสตาร์วิกตอรีวีเอส" เกมต่อสู้ของจัมป์ก่อนหน้านี้ที่มีผู้เล่นเคลื่อนที่ไปรอบ ๆ พื้นที่ 3 มิติและใช้คอมโบต่าง ๆ และท่าพิเศษเพื่อโจมตีคู่ต่อสู้ของพวกเขา การแข่งขันจะสิ้นสุดลงเมื่อทีมใดทีมหนึ่งทำลายแถบพลังชีวิตของอีกฝ่าย
ตัวละครต่อสู้ที่มีอยู่ในเกม.
Playable characters.
<templatestyles src="Col-begin/styles.css"/>
การพัฒนาและการวางจำหน่าย.
เกม "จัมป์ฟอร์ซ" ถูกพัฒนาโดย Spike Chunsoft และจัดจำหน่ายโดย บันไดนัมโกะเอนเตอร์เทนเมนต์ ตัวเกมใช้อันเรียลเอนจิน 4 ในการพัฒนาและถูกสร้างขึ้นเพื่อเป็นการฉลองครบรอบ 50 ปีนิตยสาร "โชเน็งจัมป์รายสัปดาห์" อากิระ โทริยามะผู้ให้กำเนิดดราก้อนบอลออกแบบตัวละครดั้งเดิมที่สร้างขึ้นสำหรับเกมนี้ "จัมป์ฟอร์ซ" ประกาศเปิดตัวในเวทีของไมโครซอฟท์ที่งานอี3 2018 และตัวเกมวางจำหน่ายในวันที่ 15 กุมภาพันธ์ ค.ศ. 2019 สำหรับเครื่องเพลย์สเตชัน 4, ไมโครซอฟท์ วินโดวส์ และ เอกซ์บอกซ์วัน เวอร์ชันนินเท็นโด สวิตช์วางจำหน่ายในชื่อ "จัมป์ฟอร์ซดีลักซ์อีดิชัน" ประกอบด้วยเนื้อหาที่ดาวน์โหลดได้จากคาแรกเตอร์พาสชุดแรก วางจำหน่ายทั่วโลกในวันที่ 28 สิงหาคม 2020
ผลตอบรับ.
ตัวเกมได้รับเสียงวิจารณ์ "ผสมหรือโดยเฉลี่ย" จากการรวบรวมบทวิจารณ์ของเมทาคริติก
ยอดขาย.
ในญี่ปุ่น เกม "จัมป์ฟอร์ซ" เวอร์ชันเพลย์สเตชัน 4 มียอดขายประมาณ 76,894 ชุดในช่วงสัปดาห์เปิดตัวซึ่งกลายเป็นเกมที่ขายดีที่สุดในสัปดาห์นั้น ตั้งแต่วันที่ 17 มีนาคม ค.ศ. 2019 ตัวเกมเวอร์ชันเพลย์สเตชัน 4 มียอดขายอยู่ที่ 190,214 ชุดในญี่ปุ่น
ในอเมริกาเหนือ เกม "จัมป์ฟอร์ซ" เปิดตัวเป็นอันดับสองในชาร์ตยอดขายรายเดือนของ NPD ในเดือนกุมภาพันธ์ 2019 เป็นรองเกม "Anthem" เกม "จัมป์ฟอร์ซ" เป็นเกมที่ขายดีที่สุดเป็นอันดับสี่ของอเมริกาเหนือใน ค.ศ. 2019 (เป็นรองเกม "คิงดอมฮาตส์ III", "Anthem", และ "เรซิเดนต์อีวิล 2") และมียอดขายสูงสุดเป็นเดือนที่สามสำหรับเกมของบันไดนัมโกะในดินแดนนี้
สัญลักษณ์เยน

สัญลักษณ์เยน หรือ สัญลักษณ์หยวน (¥) เป็นสัญลักษณ์สกุลเงินของสกุลเงินเยนญี่ปุ่นและหยวนจีน สัญลักษณ์นี้ใช้อักษรละตินตัว Y โดยมีขีดแนวนอนคั่นกลางหนึ่งหรือสองเส้น โดยทั่วไปใช่นำหน้าจำนวนเงิน เช่น "￥50" ซึ่งต่างกันกับการเขียนจำนวนเงินโดยใช้อักษรคันจิหรืออักษรจีน ที่นำคำสกุลเงินไว้ด้านหลังจำนวนเงิน เช่น 50円 (50 เยน) และ 50元 (50 หยวน)
สงครามมิทริเดทีส

สงครามมิทริเดทีส เป็นความขัดแย้งสามครั้งระหว่างสาธารณรัฐโรมันกับพระเจ้ามิทริเดทีสที่ 6 กษัตริย์แห่งราชอาณาจักรพอนตัสที่ครอบครองพื้นที่รอบทะเลดำ สงครามครั้งนี้เกิดขึ้นระหว่าง 88–63 ปีก่อนคริสตกาล มูลเหตุมาจากพระเจ้ามิทริเดทีสผนวกมณฑลเอเชียของโรมันเข้ากับอาณาจักรของพระองค์ ตามด้วยการสังหารหมู่เอเชียติกเวสเปอร์ หรือชาวโรมันที่อาศัยอยู่ในหลายเมืองในอานาโตเลีย สงครามมิทริเดทีสครั้งที่หนึ่งจึงอุบัติขึ้นเมื่อโรมส่งกองทัพมายึดดินแดนคืน แม้จะต้องเผชิญกับการลุกฮือในกรีซและดินแดนอื่น ๆ โดยมีพระเจ้ามิทริเดทีสหนุนหลัง และความขัดแย้งภายในโรมระหว่างฝ่ายออปติเมตส์กับปอปปูเลรีส แต่สงครามครั้งแรกที่เริ่มขึ้นใน 88 ปีก่อนคริสตกาลจบลงด้วยชัยชนะของโรม ทั้งสองฝ่ายลงนามในสนธิสัญญาดาร์ดานอส ซึ่งระบุให้เขตแดนทั้งสองฝ่ายกลับไปเหมือนก่อนสงคราม
เนื่องจากสนธิสัญญาดาร์ดานอสให้ผลประโยชน์ในเอเชียน้อยแก่โรมไม่มาก ลูกิอุส ลิกินิอุส มูเรนา แม่ทัพโรมซึ่งได้รับคำสั่งให้ยึดดินแดนคืนจึงก่อสงครามครั้งที่สองใน 83 ปีก่อนคริสตกาล เมื่อทราบข่าวมูเรนารุกรานดินแดนของตน พระเจ้ามิทริเดทีสส่งแม่ทัพกอร์ดิอุสให้มายึดดินแดนคืนจนปะทะกับทัพโรมัน มูเรนาที่พ่ายแพ้หนีไปฟรีเจียและได้รับคำสั่งจากกงสุลซัลลาให้เลิกทัพเนื่องจากพระเจ้ามิทริเดทีสไม่ได้ละเมิดสนธิสัญญา สงครามครั้งที่สองจบลงใน 81 ปีก่อนคริสตกาลด้วยชัยชนะของพอนตัส และมูเรนาถอนทัพกลับโรม
73 ปีก่อนคริสตกาล ทัพพระเจ้ามิทริเดทีสปะทะกับทัพโรมันที่นำโดยมาร์กุส เอาเรลิอุส กอตตาและได้รับชัยชนะในยุทธการที่แคลซีดอน ยุทธการครั้งนี้เป็นการปะทะกันครั้งแรกในสงครามครั้งที่สาม ครั้งนี้พระเจ้ามิทริเดทีสเป็นพันธมิตรกับสมเด็จพระเจ้าไทกราเนสมหาราชแห่งอาณาจักรอาร์มีเนียผู้มีกองทัพที่แข็งแกร่ง ด้านโรมส่งกงสุลลูกัลลัสเป็นผู้นำทัพ ลูกัลลัสประสบชัยชนะเหนือทัพพอนตัสและอาร์มีเนียในยุทธการที่คาบิราและไทกราโนเซอร์ตา แต่การรุกไปข้างหน้าหยุดชะงักหลังลูกัลลัสพ่ายในยุทธการที่อาร์ตาซาตาและเซลา อีกด้านหนึ่ง ปอมปีย์ กงสุลโรมันอีกคนสามารถปราบโจรสลัดซีลีเชียที่สนับสนุนโดยพระเจ้ามิทริเดทีสได้สำเร็จ ทำให้ปอมปีย์ได้ขึ้นเป็นผู้นำทัพแทนลูกัลลัส ต่อมาปอมปีย์ร่วมมือกับพระเจ้าฟราอาเตสที่ 3 แห่งจักรวรรดิพาร์เธีย บุกพอนตัสและอาร์มีเนียจนสามารถยึดภูมิภาคเมดิเตอร์เรเนียนตะวันออกได้เกือบทั้งหมด สงครามครั้งนี้จบลงเมื่อพระเจ้าไทกราเนสยอมจำนนต่อโรม ด้านพระเจ้ามิทริเดทีสที่หลบหนีไปไครเมียเพื่อหวังจะตั้งทัพมาสู้กับโรมใหม่ประสบความล้มเหลว จึงพยายามกระทำอัตวินิบาตกรรมแต่ไม่สำเร็จ สุดท้ายพระเจ้ามิทริเดทีสสั่งให้ทหารปลงพระชนม์พระองค์ หลังสงครามโรมได้อาณาจักรอาร์มีเนียของพระเจ้าไทกราเนสและอาณาจักรราชวงศ์แฮสโมเนียในยูเดียมาเป็นรัฐบริวาร และรวมอาณาจักรพอนตัสเข้ากับบิธีเนีย กลายเป็นมณฑลบิธีเนียและพอนตัส
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
พะทรอคลัส

ในเทพปกรณัมกรีก พะทรอคลัส  หรือ ปาโตรโกลส (กรีกโบราณ: Πάτροκλος) เป็นสหายสนิทและเพื่อนร่วมออกศึกของอคิลลีส เขาเป็นโอรสของท้าวมานีเชียสแห่งแคว้นโอปุส ท้าวมานีเชียสยกเขาให้แก่ท้าวพีลยูสแห่งไทอา ซึ่งท้าวพีลยูสทรงตั้งชื่อเจ้าชายน้อยว่าพะทรอคลัส ทั้งอคิลลีสและพะทรอคลัสจึงเติบโตขึ้นมาด้วยกันตั้งแต่เด็ก พะทรอคลัสที่อายุมากกว่าจึงเป็นเสมือนพี่ชายและผู้ให้คำปรึกษาแก่อคิลลีส
ผู้เป็นดั่งพะโทรคลิสที่มีตัวตนอยู่จริง คือเฮฟีสเทียน สหายสนิทของอเล็กซานเดอร์มหาราช
สงครามกรุงทรอย.
ในมหากาพย์อีเลียดบทสงครามกรุงทรอย เมื่อทหารทรอยสามารถผลักดันทหารกรีกเมอร์มิดอนจนเกือบจะถึงจุดเทียบกองเรือของทหารกรีกเมอร์มิดอน พะทรอคลัสเอ่ยปากกับอคิลลีสเพื่ออาสาจะนำทหารกรีกเมอร์มิดอนออกต่อต้านทหารทรอยให้ถอยห่างจากกองเรือ อคิลลีสยอมตามนั้น และมอบชุดเกราะของตนที่ได้รับมาจากพระบิดาให้แก่พะทรอคลัส เพื่อให้พะทรอคลัสปลอมตัวเป็นอคิลลีส อคิลลีสสั่งพะทรอคลัสกลับมาหาตนเมื่อผลักดันพวกรอยกลับไปได้แล้ว 
เมื่อพะทรอคลัสใส่ชุดเกราะของอคิลลีสออกไปรบ สถานการณ์รบก็กลับตาลปัตร ทหารกรีกเมอร์มิดอนสามารถรุกตีจนทหารทรอยหนีกลับเข้ากำแพงเมือง แต่พะทรอคลัสไล่ตามทหารทรอยไปจนถึงหน้าประตูเมืองกรุงทรอย และฆ่าชาวทรอยและพันธมิตรไปมากมาย ซึ่งรวมถึงซาร์ปีดันบุตรแห่งซูส ทำให้ระหว่างต่อสู้นั้นเอง เทพอะพอลโลริบรอนความเก่งกาจของพะทรอคลัส เขาถูกฆ่าตายด้วยทวนโดยเจ้าชายเฮกเตอร์
ความสัมพันธ์กับอคิลลีส.
ความสัมพันธ์ที่แท้จริงระหว่างอคิลลีสกับพะทรอคลัสนั้นยังเป็นที่ถกเถียงกันทั้งในสมัยคลาสสิกและสมัยใหม่ ถึงแม้ในหนังสือ "Iliad" เน้นย้ำความสัมพันธ์จุดนี้ในแง่สหายผู้ภักดีเป็นพิเศษ แต่ก็ไม่ได้ระบุว่าทั้งสองเป็นคู่รักกัน ฝ่ายโฮเมอร์เองก็ไม่ได้กล่าวถึงว่าอคิลลิสและสหายพะทรอคลัสเป็นคู่รักเช่นกัน ถึงกระนั่น นักวิจารณ์สมัยคลาสสิกมักวิจารณ์ในมุมมองของวัฒนธรรมตนเท่านั้น แต่สำหรับวัฒนธรรมกรุงเอเธนส์ของกรีกในศตวรรษที่ 5 ก่อนคริสตกาล ความสัมพันธ์แบบลึกซึ้งระหว่างชาย-ชายจะเรียกว่า "เปเดราสตีส" (παίδἐραστής) อย่างเช่นที่เพลโตเคยสรุปไว้ในหนังสือ "Symposium" ว่าอคิลลีสกับพะทรอคลัสเป็นคู่รักกัน หรือสรุปไว้ในหนังสือ "Phaedrus" ว่าอคีลลิสนั้นมีอายุน้อยกว่าและมีรูปโฉมงามกว่าพะทรอคลัส ดังนั้นอคีลลิสจึงรับบทบาทผู้ถูกรัก ("eromenos") และพะทรอคลัสรับบทบาทผู้รัก ("erastes") แต่ขณะเดียวกัน สมัยกรีกโบราณไม่มีศัพท์ที่ใช้แบ่งแยกรักต่างเพศกับรักร่วมเพศอย่างชัดเจน จึงอาจอนุมานได้ทั้งสองทางไม่ว่าพวกเขาอาจชอบทั้งเพศชายและเพศหญิงก็ย่อมเป็นไปได้
พระวิหารที่สอง

พระวิหารที่สอง  เป็นพระวิหารศักดิ์สิทธิ์ของศาสนายูดาห์ เคยตั้งอยู่บนเนินพระวิหารในกรุงเยรูซาเลมในช่วงปี 516 ก่อนคริสตกาล จนถึงปีค.ศ. 70 พระวิหารที่สองถูกสร้างขึ้นเพื่อทดแทนพระวิหารแรก หรือที่เรียกว่าวิหารซาโลมอน ซึ่งถูกทำลายลงในปี 586 ก่อนคริสตกาลโดยจักรวรรดิกรุงบาลิโลนใหม่ กรุงเยรูซาเลมถูกยึดครองและถูกทำลายจนย่อยยับและมีการกวาดต้อนชาวยิวจำนวนมากไปยังกรุงบาบิโลน
พระวิหารที่สองถูกสร้างขึ้นอย่างง่ายโดยชาวยิวที่อพยพกลับมาจากบาบิโลนในช่วงที่เศรุบบาเบลเป็นผู้ว่าราชการมณฑลเยหุตเมดินทาของจักรวรรดิอะคีเมนิด แต่ในรัชสมัยพระเจ้าเฮโรดมหาราช ก็มีการทำใหม่ครั้งใหญ่ โครงสร้างเดิมทั้งหมดถูกครอบไว้โดยโครงสร้างใหม่ที่ใหญ่กว่าและมีความสง่ามากกว่าเดิม อย่างไรก็ตาม พระวิหารนี้ได้ถูกทำลายอีกครั้งโดยพวกโรมันในปีค.ศ. 70 เพื่อเป็นการตอบโต้การลุกฮือของชาวยิวในปกครอง รวมระยะเวลาที่ตั้งตระหง่านทั้งสิ้น 585 ปี ชาวยิวส่วนใหญ่ยังเฝ้ารอและเชื่อว่าจะมีการสร้างพระวิหารที่สามขึ้นในอนาคตเพื่อทดแทนพระวิหารที่สอง
พระยามงคลยศประเทศราช

พระยามงคลยศประเทศราช หรือ พระยามงคลวรยศ ทรงเป็นเจ้าผู้ครองนครน่าน องค์ที่ 56 และองค์ที่ 6 แห่งราชวงศ์ติ๋นมหาวงศ์ มีพระนามเดิมว่า “เจ้าจันทปโชติ” เป็นราชโอรส ในเจ้าอริยวงษ์ เจ้าผู้ครองนครน่าน องค์ที่ 52 ประสูติแม่เจ้าเมืองเชียงใหม่อัครเทวี และทรงเป็นพระนัดดาในพระเจ้าหลวงติ๋นมหาวงศ์ เจ้าผู้ครองนครน่าน องค์ที่ 51 และปฐมกษัตริย์แห่งราชวงศ์ติ๋นมหาวงศ์ ทรงครองเมืองน่าน ระหว่างปี พ.ศ. 2326 - พ.ศ. 2329
พระประวัติ.
พระยามงคลยศประเทศราช มีพระนามเดิมว่า เจ้าจันทปโชติ ประสูติ ณ เมืองเชียงใหม่ ทรงเป็นพระโอรสองค์โตในพระเจ้าอริยวงษ์ เจ้าผู้ครองนครน่าน องค์ที่ 51 ประสูติแต่แม่เจ้าเมืองเชียงใหม่อรรคราชเทวี ทรงมีพระอนุชาร่วมเจ้ามารดา 4 พระองค์ ดังนี้
ราชโอรส ราชธิดา.
เจ้าพระยามงคลวรยศประเทศราช ทรงมีพระชายา 2 พระองค์ ราชโอรส และราชธิดา 5 พระองค์ ดังนี้
พระกรณียกิจ.
ครั้งสงครามเก้าทัพ
ในช่วงสงครามเก้าทัพ เมื่อปี พ.ศ. 2328 สะโดศิริมหาอุจนา (Thado Thiri Maha Uzana) เจ้าเมืองตองอู (พื้นเมืองเชียงแสนเรียก โป่พะครานมินคี) ยกทัพจำนวน 30,000 คน จากเมืองเชียงแสนเข้าล้อมเมืองนครลำปาง และทำการโจมตีเมืองตาก เมืองแพร่ เมืองเถิน เมืองน่าน และหัวเมืองฝ่ายเหนือ กองทัพพม่าสามารถจับตัวพระยาเชียงเงิน พระยาเถินเฒ่า พระยามงคลยศประเทศราช (เจ้าขนานจันทปโชติ) และพระยาสุริวงศ์ (พระเมืองไชย) ได้ ราชวงษปกรณ์ พงศาวดารเมืองน่านระบุต่างไปว่า พระยามงคลยศประเทศราช (เจ้าขนานจันทปโชติ) และพระยาศรีสุริวงศ์ (พระเมืองไชย) ได้ทำการยอมสวามิภักดิ์กับพม่าโดยไม่ได้สู้รบ กองทัพพม่ากวาดต้อนชาวเมืองตาก เถิน แพร่ น่านมาไว้ยังเมืองเชียงแสน ส่วนตัวพระยาศรีสุริวงศ์ (พระเมืองไชย) ถูกนำตัวไปเมืองอังวะ
อิสริยยศ.
ในช่วงปี พ.ศ. 2297- พ.ศ. 2327 หัวเมืองล้านนาต่าง ๆ พยายามแข็งข้อต่อพม่า มีการสู้รบกันตลอดมา และต่อมา สมเด็จพระเจ้าตากสินมหาราช สามารถโจมตีและขับไล่พม่าออกจากเมืองเชียงใหม่เป็นผลสำเร็จเมื่อปี พ.ศ. 2317 แต่เมืองน่านในขณะนั้นยังตกอยู่กับฝ่ายพม่า พระเจ้าวิธูร เจ้าผู้ครองนครน่าน องค์ที่ 55 ถูกจับและถูกคุมตัวส่งลงไปยังกรุงธนบุรี เมื่อปี พ.ศ. 2321 เมืองน่านจึงไม่มีเจ้าผู้ครองนคร พม่าได้โอกาศจึงยกทัพเข้ามากวาดต้อนผู้คนในเมืองน่านไปอยู่ที่เมืองเชียงแสน ทำให้เมืองน่านถูกทิ้งร้างว่างเปล่า จนกระทั่งปี พ.ศ. 2326 พระบาทสมเด็จพระพุทธยอดฟ้าจุฬาโลกมหาราช ทรงพระกรุณาโปรดเกล้าฯ ให้เจ้าจันทปโชติ พระโอรสในพระเจ้าอริยวงศ์ เจ้าผู้ครองนครน่าน องค์ที่ 51 ที่รับราชการมาจนเป็นที่โปรดปราน ขึ้นเป็น "เจ้าผู้ครองนครน่าน" และได้รับการเฉลิมพระนามว่า "พระยามงคลยศประเทศราช เจ้านครเมืองน่าน" และโปรดให้กลับขึ้นมาครองเมืองน่านตามเดิม แต่พระเจ้ามงคลวรยศ ได้ไปตั้งมั่นอยู่ที่เมืองท่าปลา (เขตนครน่าน ในอดีต) เพราะเวียงนครน่าน ได้ถูกพม่าทำร้ายไปหมด ส่วนฝ่ายพม่าได้แต่งตั้งให้เจ้าอัตถวรปัญโญ นัดดา (หลานลุง) ของพระเจ้ามงคลวรยศ ขึ้นเป็น "เจ้าเมืองน่าน" ในปี พ.ศ. 2327 เช่นกัน โดยได้ตั้งมั่นอยู่ที่เมืองเทิง (เขตนครน่าน ในอดีต) ส่วนเจ้าสมณะ อนุชาในพระเจ้ามงคลวรยศ ได้ตั้งมั่นอยู่ที่เมืองสา และในปี พ.ศ. 2329 พระเจ้ามงคลวรยศ ก็ได้สละราชสมบัติยกบ้านเมือง นครน่านให้กับ เจ้าอัตถวรปัญโญ ขึ้นปกครองสืบต่อไป
สถานที่อันเนื่องมาจากพระนาม.
ประวัติความเป็นมาของวัด 
 วัดมงคล สร้างขึ้นเมื่อปี พ.ศ. 2329 โดยสมเด็จเจ้าฟ้าอัตถวรปัญโญ เจ้าผู้ครองนครน่าน องค์ที่ 57 (ครองราชย์ พ.ศ. 2329 - พ.ศ. 2353 (24 ปี) เพื่อถวายเป็นอนุสรณ์สถานเฉลิมพระเกียรติแด่พระเจ้าลุงของพระองค์ท่าน คือ พระเจ้ามงคลวรยศ หรือ เจ้าจันทประโชติ เจ้าผู้ครองนครน่าน องค์ที่ 56 (ครองราชย์ พ.ศ. 2326 - พ.ศ. 2329 (3 ปี) โดยพระองค์ได้พระราชทานนามว่า "วัดมงคล"
ชีเบล คัมค็อพแทร์ เอส-100

ชีเบล คัมค็อพแทร์ เอส-100  เป็นอากาศยานไร้คนขับ (UAV) จากออสเตรียที่ใช้การออกแบบอากาศยานปีกหมุน
การออกแบบและพัฒนา.
ผลิตโดยบริษัทชีเบลของออสเตรีย ซึ่งได้รับการพัฒนาตั้งแต่ปี พ.ศ. 2546 ถึง 2548 ด้วยน้ำหนักบินขึ้นสูงสุด (MTOW) 200 กิโลกรัม (440 ปอนด์) ความทนทานในการบินต่อเนื่องถึง 6 ชั่วโมง (ยืดได้นานกว่า 10 ชั่วโมง เมื่อติดตั้งถังเชื้อเพลิงน้ำมันอากาศยานสำหรับเครื่องยนต์ลูกสูบเสริมภายนอก) มีความเร็วสูงสุด 220 กิโลเมตรต่อชั่วโมง (140 ไมล์ต่อชั่วโมง) และเพดานบินสูงสุด 5,500 เมตร (18,000 ฟุต) ขับเคลื่อนด้วยเครื่องยนต์ไดมอนด์ 55 แรงม้า (41 กิโลวัตต์) รวมถึงสามารถรับน้ำหนักบรรทุกได้หลากหลาย เช่น เซนเซอร์อิเล็กโทรออปติกส์ และอินฟราเรด
เมื่อวันที่ 12 มีนาคม พ.ศ. 2555 ชีเบลประกาศว่า บริษัทประสบความสำเร็จในการทดสอบเครื่องยนต์ ที่ใช้น้ำมันเชื้อเพลิงชนิดหนักที่พัฒนาโดยบริษัท ที่สามารถเปลี่ยนได้กับเครื่องยนต์ไดมอนด์มาตรฐาน เครื่องยนต์ที่ใช้น้ำมันเชื้อเพลิงชนิดหนักนี้สามารถใช้เชื้อเพลิงอากาศยานเจพี-5, เจ็ต เอ-1 หรือเจพี-8 เชื้อเพลิงเหล่านี้ ซึ่งเป็นมาตรฐานสำหรับเรือเดินทะเล มีความปลอดภัยในการจัดเก็บและจัดการมากกว่าแก๊สโซลีน
ในวันที่ 7 กุมภาพันธ์ พ.ศ. 2556 ชีเบลได้จัดเที่ยวบินทดสอบระบบเรดาร์ตรวจการณ์แตเลซกรุป ไอ-มาสเตอร์ บนคัมค็อพแทร์ที่โรงงานวีเนอร์น็อยชตัท ประเทศออสเตรีย ระบบไอ-มาสเตอร์ ที่มีน้ำหนัก 30 กิโลกรัม (66 ปอนด์) นั้นเอื้ออำนวยตัวบ่งชี้การเคลื่อนย้ายเป้าหมายภาคพื้นดิน และการทำงานของเรดาร์ช่องเปิดสังเคราะห์
สวยัมภูนาถ

สวยัมภูนาถ (เทวนาครี: स्वयम्भू स्तूप; #เปลี่ยนทาง) เป็นสถาปัตยกรรมทางศาสนาโบราณ ตั้งอยู่บนยอดเขาในหุบเขากาฐมาณฑุ ทางทิศตะวันตกของกรุงกาฐมาณฑุ 
สำหรับชื่อภาษาทิเบต (Wylie: "Phags.pa Shing.kun") มีความหมายว่า 'ต้นไม้ประเสริฐ' เพราะมีต้นไม้หลายชนิดที่พบบนเนินเขา อย่างไรก็ตาม "Shing.kun" อาจเป็นการวิบัติของชื่อภาษาเนปาลสำหรับสถานที่นี้ สวยัมภู ที่หมายถึง 'พรั่งพรูด้วยตนเอง'
สำหรับพุทธศาสนิกชนชาวเนวาร์แล้ว สวยัมภูนาถเป็นศูนย์รวมทั้งในตำนาน เรื่องเล่า และการปฏิบัติพุทธกิจในแต่ละวัน รวมถึงอาจจะเป็นสถานที่ที่ศักดิ์สิทธิ์ที่สุดในหมู่ผู้แสวงบุญชาวพุทธอีกด้วย แต่สำหรับชาวทิเบตและผู้นับถือศาสนาพุทธแบบทิเบตแล้ว สวยัมภูนาถมีความสำคัญเป็นอันดับที่สองรองจากพุทธนาถ
สวยัมภูนาถประกอบด้วยเจดีย์ ศาลเจ้า และวัดต่าง ๆ บางที่สามารถย้อนความไปได้ถึงยุคลิจฉวี รวมถึงสิ่งที่สร้างขึ้นภายหลังอย่างอารามทิเบต พิพิธภัณฑ์ และห้องสมุด ตัวเจดีย์มีดวงตาและคิ้วของพระพุทธเจ้าวาดอยู่ ระหว่างดวงตามีเลขหนึ่ง (ในอักษรเทวนาครี) วาดให้เป็นอย่างจมูก นอกจากนี้ยังมีร้านค้า ร้านอาหาร และโฮสเทล สถานที่สามารถเข้าถึงได้สองจุด: ทางบันไดยาวทอดตรงไปสู่แท่นหลักของวัดซึ่งอยู่จากยอดเขาไปทางทิศตะวันออก และถนนสำหรับรถยนต์รอบเนินเขาจากทางทิศใต้ไปจนถึงทางเข้าทางทิศตะวันตกเฉียงใต้
ทันตกรรมจัดฟัน

ทันตกรรมจัดฟัน (Orthodontics).
ทันตกรรมจัดฟัน (Orthodontics) เป็นสาขาหนึ่งของทันตแพทยศาสตร์ที่เกี่ยวข้องกับการวินิจฉัย ป้องกัน และแก้ไขความผิดปกติของการเรียงตัวของฟัน ขากรรไกร และใบหน้า จุดประสงค์หลักของการจัดฟัน คือ เพื่อเสริมสร้างการทำงานที่เหมาะสมของระบบบดเคี้ยว เพิ่มความสวยงามของใบหน้า และส่งเสริมสุขภาพช่องปากโดยรวม.
ประวัติของทันตกรรมจัดฟัน.
แนวคิดเกี่ยวกับการจัดเรียงฟันมีมาตั้งแต่สมัยโบราณ มีการค้นพบมัมมี่อียิปต์ที่ใช้โลหะพันรอบฟัน ต่อมาในสมัยกรีกและโรมัน ฮิปโปเครติสและซีลซัสได้บันทึกปัญหาฟันเกในเอกสารทางการแพทย์ ในศตวรรษที่ 18 Pierre Fauchard ได้คิดค้นอุปกรณ์จัดฟันชนิดแรกที่เรียกว่า "Bandeau" ส่วน Edward H. Angle ในศตวรรษที่ 19 ได้ก่อตั้ง American Association of Orthodontists (AAO) และพัฒนาหลักการจำแนกการสบฟันผิดปกติ.
หลักการทางชีวกลศาสตร์ในการจัดฟัน.
การเคลื่อนฟันเกิดจากแรงที่กระทำต่อฟันและกระดูกเบ้าฟัน ซึ่งกระตุ้นให้เกิดการสลายกระดูกในทิศทางที่ฟันเคลื่อน และการสร้างกระดูกใหม่ในด้านตรงข้าม แนวทางการวางแผนแรงจึงเป็นหัวใจสำคัญของการจัดฟัน.
ผู้ที่ควรได้รับการจัดฟัน.
กลุ่มผู้ที่เหมาะสมในการจัดฟัน ได้แก่:
การผ่าตัดขากรรไกรร่วมกับการจัดฟัน.
ในกรณีที่มีความผิดปกติของโครงสร้างขากรรไกร เช่น ขากรรไกรล่างยื่น หรือขากรรไกรบนสั้น การผ่าตัดขากรรไกร (Orthognathic surgery) ร่วมกับการจัดฟันเป็นวิธีการรักษาที่เหมาะสม.
ระยะเวลาในการจัดฟัน.
ระยะเวลาเฉลี่ยในการจัดฟันขึ้นอยู่กับความซับซ้อนของปัญหา:
ค่าใช้จ่ายในการจัดฟัน.
- โลหะ: 40,000–70,000 บาท
- เซรามิก: 60,000–100,000 บาท
- ใส: 80,000–180,000 บาท
ในต่างประเทศเช่นสหรัฐอเมริกา ค่าใช้จ่ายอาจสูงกว่าประมาณ 2–3 เท่า
ข้อดีและข้อเสียของการจัดฟันแต่ละรูปแบบ.
โลหะ
ข้อดี: แข็งแรง ทนทาน ราคาย่อมเยา
ข้อเสีย: มองเห็นได้ชัดเจน
เซรามิก
ข้อดี: สีใกล้เคียงฟัน
ข้อเสีย: เปราะบาง ราคาสูงกว่า
ใส
ข้อดี: มองไม่เห็นเครื่องมือ ถอดออกได้
ข้อเสีย: ต้องมีวินัย และราคาแพง
ด้านใน
ข้อดี: ซ่อนเครื่องมือ
ข้อเสีย: ค่าใช้จ่ายสูง อาจรบกวนการพูด
ลัทธิพาณิชยนิยม

ลัทธิพาณิชยนิยม  เป็นนโยบายเศรษฐกิจแห่งชาติที่ออกแบบมาเพื่อเน้นการส่งออกมากกว่านำเข้า นโยบายนี้มีจุดประสงค์เพื่อลดการขาดดุลบัญชีเดินสะพัด หรือให้เกินดุล ลัทธิพาณิชยนิยมยังรวมถึงนโยบายเศรษฐกิจแห่งชาติที่มีจุดประสงค์เพื่อให้มีทุนสำรองระหว่างประเทศจากการได้เปรียบดุลการค้า โดยเฉพาะสินค้าสำเร็จรูป ในประวัติศาสตร์ นโยบายนี้มักนำไปสู่สงครามและผลักดันให้เกิดการขยายอาณานิคม
ลัทธิพาณิชยนิยมมีบทบาทในยุโรปสมัยใหม่ตั้งแต่คริสต์ศตวรรษที่ 16 ถึง 18 หรือยุคก่อนอุตสาหกรรม (proto-industrialization) ก่อนที่จะเสื่อมไป แม้ว่ามีผู้ออกความเห็นว่ายังคงมีอยู่ในเศรษฐกิจประเทศอุตสาหกรรม ในรูปแบบของการแทรกแซงทางเศรษฐกิจ (economic interventionism)
ไผฟาง

ไผฟาง หรือ ไผโหลว เป็นซุ้มประตูแบบสถาปัตยกรรมจีน โดยมีวิวัฒนาการมาจากโตรณะในสถาปัตยกรรมอินเดีย ซึ่งเข้ามาในจีนพร้อมกับการเผยแผ่พระพุทธศาสนา ไผฝางมีการพัฒนารูปแบบและแพร่กนะจายไปทั่วภูมิภาค ทั้งในเกาหลี, ญี่ปุ่น และเวียดนาม
ศัพทมูล.
คำว่า "ไผฟาง"  เป็นขื่อเรียกรวม ๆ ของเขตการปกครองระดับบนสุดสองระดับในเมืองของจีนโบราณ โดยขอบเขตที่ใหญ่ที่สุดในเมืองหนึ่งคือ "ฟาง"  เทียบเท่ากับคำในภาษาอังกฤษคำว่า precinct ฟางแต่ละแห่งมีรั้วกำแพงหุ้มและมีการป้องกันอย่างแน่นหนา ในแต่ละฟางจะแบ่งออกเป็น "ไผ"  ย่อย ๆ เทียบได้กับชุมชนย่อย ๆ ในปัจจุบัน
ระบบการแบ่งการปกครองนี้มาถึงจุดที่ซับซ้อนในสมัยราชวงศ์ถัง ดั้งเดิมแล้วตำว่า "ไผฝาง" ไว้เรียกประตูเข้าแต่ละ "ฟาง" แต่ตาอมาในสมัยราชวงศ์ซ่ง ไผฟางได้เปลี่ยนไปในรูปแบบสิ่งก่อสร้างสำหรับตกแต่งเท่านั้น
ประวัติ.
โตรณะเข้าสู่เอเชียตะวันออกผ่านการเผยแผ่ศาสนาพุทธตามเส้นทางสายไหม (Silk Road transmission of Buddhism) ในจีนกลายเป็น "ไผฟาง" หรือ "โทริอิ" ในญี่ปุ่น "ฮงซัลมุน" ในเกาหลี หรือแม้แต่ "เสาชิงช้า" ในกรุงเทพมหานคร ทั้งหมดล้วนมีหน้าที่เดียวกัน ต่างกันเพียงลักษณะสถาปัตยกรรมและการตกแต่ง ไผฟางนั้นพัฒนามาจากโตรณะ ผสมผสานกับลักษณะสถาปัตยกรรมแบบจีน เช่น หลังคาหลายชั้น, เสาค้ำยันหลายเสา และทรงโค้งประตูแบบจีน การดัดแปลงของโตรณะเป็นหนึ่งในตัวอย่างของการรับวัฒนธรรมอินเดียที่พบในวัฒนธรรมของภูมิภาคเอเชียตะวันออกเฉียงใต้ซึ่งได้รับอิทธิพลจากภารตภิวัฒน์ในเอเชียตะวันออกเฉียงใต้ และในเอเชียตะวันออกได้รับวัฒนธรรมอินเดียจากการเผยแผ่ศาสนาพุทธผ่านเส้นทางสายไหม
รูปแบบ.
ไผฟางมีรูปแบบที่หลากหลาย รูปแบบที่พบมากสร้างด้วยไม้ โดยทั่วไปเสาทาสีแดง และมีคานที่ตกแต่งอย่างละเอียดสวยงาม พร้อมทั้งมีอักษรวิจิตรจีน และหลังคาประดับด้วยกระเบื้องสีสันสดใส และประดับบนยอดด้วยสิ่งมีชีวิตตามตำนาน เช่นเดียวกับที่ใช้ประดับพระราชวังจีน นอกจากนี้ยังมีไผฟางอีกรูปแบบหนึ่งที่สร้างด้วยหินหรืออิฐ ตกแต่งด้วยสีสันหรือกระเบื้องสีต่าง ๆ ส่วนไผฟางอีกแบบที่พบมากตามศาสนสถานและสุสาน ประกอบด้วยเสาและคานหินสีขาว ปราศจากการตกแต่งด้วยสีสันหรือเครื่องตกแต่งอื่น ๆ แต่พบการแกะสลักบนไผฟาง
สำหรับภายนอกบริเวณเอเชียตะวันออก ไผฟางถือเป็นสัญลักษณ์ของชุมชนชาวจีนโพ้นทะเล (ไชน่าทาวน์) ไผฟางที่ใหญ่ที่สุดที่ตั้งอยู่นอกประเทศจีนคือ "เฟรนด์ชิพอาร์คเวย์" (Friendship Archway) ที่ ไชน่าทาวน์ วอชิงตัน ดีซี
ในอดีตมีการมอบ "ไผฟางแห่งความบริสุทธิ์" (Chastity Paifangs) ให้กับม่ายที่ไม่แต่งงานจนวาระสุดท้าย เพื่อเชิดชูความซื่อสัตย์ที่มีต่อสามีผู้ล่วงลับ
ฝูงหมาป่า (ยุทธวิธีทางเรือ)

ฝูงหมาป่า  เป็นยุทธวิธีการโจมตีจำนวนมากเพื่อปะทะกับคอนวอย ที่ใช้โดยเรืออูของครีคส์มารีเนอเยอรมันในระหว่างยุทธการแห่งแอตแลนติก
เรือดำน้ำเยอรมัน.
คาร์ล เดอนิทซ์ เรียกยุทธวิธีของเขาในการสงครามเรือดำน้ำว่า"รูเด็ลทัคทิค" (Rudeltaktik) ซึ่งแปลว่า "ยุทธวิธีแห่งฝูงสัตว์" มันได้กลายเป็นที่รู้จักในภาษาอังกฤษว่า "วูล์ฟแพ็ค" (wolfpack) ซึ่งเป็นคำอุปมาที่ถูกต้อง แต่ไม่ใช่การแปลตามตัวอักษร
ยุทธวิธี.
การเคลื่อนไหวของเรืออูได้รับการควบคุมโดย"เบเฟลชาเบอร์แดร์อูโบท" (อักษรย่อ: BdU; คำแปล: "ผู้บังคับบัญชาเรือดำน้ำ") โดยมีความใกล้ชิดมากกว่าเรือดำน้ำอเมริกา ซึ่งได้รับความเป็นอิสระอย่างยิ่งในการลาดตระเวนครั้งหนึ่ง เรือดำน้ำมักจะลาดตระเวนแยกออกจากกันอย่างสอดคล้อง และมักจะจัดให้มีสายออกในแถวที่ประสานกันขวางเส้นทางคอนวอย เพื่อประมือเรือค้าขายและเรือพิฆาตที่เปราะบางขนาดเล็กเฉพาะราย ซึ่งจะได้รับคำสั่งให้รวมตัวกันหลังจากที่ตั้งขบวนคอนวอยและแจ้งเตือนผู้บังคับบัญชาเรือดำน้ำแล้วเท่านั้น ดังนั้น"รูเด็ล" หรือฝูงหมาป่า จึงประกอบไปด้วยเรืออูจำนวนมาก ที่สามารถไปถึงจุดเกิดเหตุของการโจมตี ด้วยข้อยกเว้นของคำสั่งที่กำหนดโดยผู้บังคับบัญชาเรือดำน้ำ ผู้บัญชาการเรืออูสามารถโจมตีได้เมื่อเห็นว่าเหมาะสม บ่อยครั้งที่ผู้บัญชาการเรืออูได้รับจำนวนที่น่าจะเป็นของเรืออูที่จะแสดงตน และจากนั้นเมื่อพวกเขาได้ประชิดกับคอนวอย ก็ทำสัญญาณเรียกเพื่อดูว่ามีกี่ลำที่มาถึง หากจำนวนของพวกเขาสูงเพียงพอเมื่อเทียบกับภัยคุกคามที่คาดหมายไว้ของเรือคุ้มกันขบวนเรือ พวกเขาก็จะโจมตี
วิธีการรับมือ.
แม้ว่าฝูงหมาป่าจะพิสูจน์แล้วว่าเป็นภัยคุกคามร้ายแรงต่อการขนส่งของพันธมิตร แต่ฝ่ายสัมพันธมิตรก็พัฒนาวิธีการรับมือเพื่อเปลี่ยนการควบคุมเรืออูให้ต่อต้านตัวเอง สิ่งที่โดดเด่นที่สุดคือความจริงที่ว่าฝูงหมาป่าต้องการการสื่อสารทางวิทยุที่กว้างขวางเพื่อประสานงานการโจมตี สิ่งนี้ทำให้เรืออูต้องเสี่ยงต่ออุปกรณ์ที่เรียกว่าตัวค้นหาทิศทางความถี่สูง (เอชเอฟ/ดีเอฟ หรือ "ฮัฟ-ดัฟ") ซึ่งอำนวยให้กองกำลังพันธมิตรทำการตรวจสอบที่ตั้งของเรือข้าศึกที่ส่งสัญญาณและโจมตีพวกมัน นอกจากนี้ เครื่องบินคุ้มกันในอากาศที่มีประสิทธิภาพ ทั้งเครื่องบินระยะไกลพร้อมเรดาร์ และเรือบรรทุกเครื่องบินคุ้มกัน รวมถึงเรือเหาะ อำนวยให้เห็นเรืออูเป็นจุดในฐานะที่พวกมันประกบตัวคอนวอย (รอคอยการโจมตียามค่ำคืน)
วิทยาลัยบริติช มหาวิทยาลัยศรีปทุม

วิทยาลัยบริติช มหาวิทยาลัยศรีปทุม  เป็นวิทยาลัย ในสังกัดมหาวิทยาลัยศรีปทุม เป็นสอนที่มหาวิทยาลัยศรีปทุม วิทยาเขตบางเขน เปิดสอนหลักสูตรนานาชาติที่เป็นของมหาวิทยาลัยศรีปทุม ร่วมกับมหาวิทยาลัยวูล์ฟแฮมป์ตัน
ความร่วมมือทางวิชาการ.
เมื่อสำเร็จการศึกษาจากวิทยาลัยบริติช มหาวิทยาลัยศรีปทุม นักศึกษาจะได้รับ 2 ปริญญา และอีก 1 ประกาศนียบัตร คือ ปริญญาบริหารธุรกิจบัณฑิต จาก มหาวิทยาลัยวูล์ฟแฮมป์ตัน ประเทศอังกฤษ ปริญญาบริหารธุรกิจบัณฑิต (หลักสูตรนานาชาติ) จาก มหาวิทยาลัยศรีปทุม และ ประกาศนียบัตร Higher National Diploma จาก Pearson ประเทศอังกฤษ
จังหวัดปทุมธานีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548

การเลือกตั้งสมาชิกสภาผู้แทนราษฎรจังหวัดปทุมธานี พ.ศ. 2548 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 กำหนดให้มีขึ้นในวันที่ 6 กุมภาพันธ์ พ.ศ. 2548 โดยแบ่งเขตการเลือกตั้งออกเป็น 5 เขตเลือกตั้ง เพิ่มขึ้นจากเดิม 1 ที่นั่งจากการเลือกตั้งครั้งก่อนเมื่อปี พ.ศ. 2544 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
ภาพรวม.
ผลการเลือกตั้งแบบบัญชีรายชื่อ (รวมทั้งจังหวัดปทุมธานี).
<table style="margin:0; border:none;"><tr><td style="border:none; padding:0;">
<table style="text-align:left; border-collapse:collapse; width:100%;">
<tr style="background:#ddd"><th style="text-align:center;" colspan="5">คะแนนเสียง</th></tr>
<tr style="font-size:88%; height:4px;">
<td colspan="2" style="padding:0 4px; text-align:left;"></td>
<td style="width:400px; text-align:left;"></td>
<td colspan="2" style="padding:0 4px; width:1em; text-align:right;"></td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">ไทยรักไทย</td>
<td style="width:100px;border-left:solid 1px silver;border-right:solid 1px silver;">#E30613; width:67.27%; overflow:hidden">  </td>
<td colspan="2" style="padding-left:0.4em;padding-right:0.4em" align="right">67.27%</td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">ชาติไทย</td>
<td style="width:100px;border-left:solid 1px silver;border-right:solid 1px silver;">#E90080; width:7.74%; overflow:hidden">  </td>
<td colspan="2" style="padding-left:0.4em;padding-right:0.4em" align="right">7.74%</td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">ประชาธิปัตย์</td>
<td style="width:100px;border-left:solid 1px silver;border-right:solid 1px silver;">#03A1E8; width:21.51%; overflow:hidden">  </td>
<td colspan="2" style="padding-left:0.4em;padding-right:0.4em" align="right">21.51%</td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">อื่น ๆ</td>
<td style="width:100px;border-left:solid 1px silver;border-right:solid 1px silver;">  </td>
<td colspan="2" style="padding-left:0.4em;padding-right:0.4em" align="right">3.48%</td>
</tr>
</table>
</td></tr></table>
ผลการเลือกตั้งแบบแบ่งเขต.
เขตเลือกตั้งที่ 1.
ประกอบไปด้วยอำเภอเมืองปทุมธานี
เขตเลือกตั้งที่ 2.
ประกอบไปด้วยอำเภอลาดหลุมแก้ว อำเภอสามโคก และอำเภอคลองหลวง (เฉพาะตำบลคลองหนึ่ง)
เขตเลือกตั้งที่ 3.
ประกอบไปด้วยอำเภอคลองหลวง (ยกเว้นตำบลคลองหนึ่ง) และอำเภอธัญบุรี (เฉพาะตำบลประชาธิปัตย์)
เขตเลือกตั้งที่ 4.
ประกอบไปด้วยอำเภอลำลูกกา (ยกเว้นตำบลบึงคอไห ตำบลลำไทร และตำบลพืชอุดม)
เขตเลือกตั้งที่ 5.
ประกอบไปด้วยอำเภอหนองเสือ อำเภอธัญบุรี (ยกเว้นตำบลประชาธิปัตย์) และอำเภอลำลูกกา (เฉพาะตำบลบึงคอไห ตำบลลำไทร และตำบลพืชอุดม)
โต้วป้านเจี้ยง

โต้วป้านเจี้ยง (แปลตรงตัว#เปลี่ยนทาง 'ซอสพริกเต้าเจี้ยวเสฉวน, พริกเผาจีน') เป็นเครื่องปรุงรสชนิดหนึ่งของประเทศจีน มีลักษณะเหนียวคล้ายกะปิ ทำจากถั่วปากอ้าหมักรวมกับเกลือและเครื่องเทศชนิดอื่น ๆ โต้วป้านเจี้ยงมีสองแบบได้แก่แบบเผ็ดและแบบไม่เผ็ด โต้วป้านเจี้ยงแบบเผ็ดนั้นจะผสมพริกลงไปด้วย และมีชื่อเรียกว่า "ล่าโต้วป้านเจี้ยง"  หรือโต้วป้านเจี้ยงเผ็ด โต้วป้านเจี้ยงนิยมใช้ในอาหารเสฉวน โดยชาวมณฑลเสฉวนให้ฉายาว่าเป็น "จิตวิญญาณแห่งอาหารเสฉวน"
โต้วป้านเจี้ยงที่ได้รับความนิยมมากที่สุดคือ"ผีเซี่ยนโต้วป้านเจี้ยง"  ผีเซี่ยน  หรืออำเภอผี เป็นอำเภอหนึ่งในนครเฉิงตูซึ่งเป็นแหล่งผลิตโต้วป้านเจี้ยงชนิดนี้ (อำเภอผีได้ยกฐานะขึ้นเป็นเขตผีตู  เมื่อเดือนพฤศจิกายน พ.ศ. 2559) โต้วป้านเจี้ยงทำจากถั่วที่หมักกับหัวเชื้อจนเกิดรา ลักษณะของโต้วป้านเจี้ยงจะเปลี่ยนแปลงไปตามเวลาที่ใช้หมัก โดยโต้วป้านเจี้ยงที่เริ่มหมักไม่นานจะมีสีสดและยังคงปรากฏให้เห็นเป็นเม็ด จากนั้นสีจะค่อย ๆ เข้มขึ้นจนเป็นสีน้ำตาลอมม่วง เนื้อเริ่มเนียนขึ้นเนื่องจากเมล็ดถั่วถูกย่อยสลายจากกระบวนการหมัก และทำให้เกิดรสอูมามิเข้มข้นขึ้น โต้วป้านเจี้ยงที่หมักเป็นเวลานานกว่าจะมีราคาแพงกว่า อย่างไรก็ตาม โต้วป้านเจี้ยงสามารถหมักเองได้ที่บ้านเช่นกันโดยใช้เวลาหมักอย่างน้อย 3 เดือน โต้วป้านเจี้ยงที่หมักในเชิงพาณิชย์อาจใช้เวลาหมักนานถึง 8 ปีเพื่อให้ได้รสชาติเข้มข้น
มีตำนานเล่าสืบต่อกันมาว่าโต้วป้านเจี้ยงเกิดขึ้นโดยบังเอิญขณะที่ชายคนหนึ่งขนถั่วปากอ้าเดินทางจากมณฑลฝูเจี้ยนมายังมณฑลเสฉวน ระหว่างทางถั่วปากอ้าเกิดเน่าเสีย เจ้าของถั่วจึงพยายามใช้พริกกลบกลิ่นแต่กลับกลายเป็นอาหารรสชาติดีขึ้นมา
ฟุตบอลชิงแชมป์แห่งชาติยุโรป 2020 กลุ่มเอ

กลุ่มเอ ของฟุตบอลชิงแชมป์แห่งชาติยุโรป 2020 จะแข่งขันตั้งแต่วันที่ 11 ถึง 20 มิถุนายน ค.ศ. 2021 ที่สนามกีฬาโอลิมปิก บากู และสตาดีโอโอลิมปีโก โรม กลุ่มนี้ประกอบไปด้วยตุรกี, อิตาลี ชาติเจ้าภาพ, เวลส์ และสวิตเซอร์แลนด์
ทีม.
หมายเหตุ
<templatestyles src="Reflist/styles.css" />
ตารางคะแนน.
ในรอบ 16 ทีมสุดท้าย
การแข่งขัน.
ตุรกี พบ อิตาลี.
<section begin=A1 /><section end=A1 />
เวลส์ พบ สวิตเซอร์แลนด์.
<section begin=A2 /><section end=A2 />
ตุรกี พบ เวลส์.
<section begin=A3 /><section end=A3 />
อิตาลี พบ สวิตเซอร์แลนด์.
<section begin=A4 /><section end=A4 />
สวิตเซอร์แลนด์ พบ ตุรกี.
<section begin=A5 /><section end=A5 />
อิตาลี พบ เวลส์.
<section begin=A6 /><section end=A6 />
ระเบียบวินัย.
คะแนนแฟร์เพลย์จะได้รับการนำมาพิจารณาก็ต่อเมื่อสถิติเฮดทูเฮดและสถิติโดยรวมของแต่ละทีมเท่ากัน โดยคำนวณจากจำนวนใบเหลืองและใบแดงที่ได้รับในการแข่งขันรอบแบ่งกลุ่มดังนี้
การหักคะแนนอย่างใดอย่างหนึ่งจากสี่อย่างข้างต้นจะถูกนำไปใช้กับผู้เล่นคนหนึ่ง ๆ ในการแข่งขันนัดเดียว
ฟุตบอลชิงแชมป์แห่งชาติยุโรป 2020 กลุ่มบี

กลุ่มบี ของฟุตบอลชิงแชมป์แห่งชาติยุโรป 2020 จะแข่งขันตั้งแต่วันที่ 12 ถึง 21 มิถุนายน ค.ศ. 2021 ที่สนามกีฬาพาร์เกิน โคเปนเฮเกน และสนามกีฬาเครสตอฟสกี เซนต์ปีเตอร์สเบิร์ก กลุ่มนี้ประกอบไปด้วยเดนมาร์ก ชาติเจ้าภาพ, ฟินแลนด์, เบลเยียม และรัสเซีย ชาติเจ้าภาพ
ทีม.
หมายเหตุ
<templatestyles src="Reflist/styles.css" />
ตารางคะแนน.
ในรอบ 16 ทีมสุดท้าย
การแข่งขัน.
เดนมาร์ก พบ ฟินแลนด์.
ในนาทีที่ 43 การแข่งขันได้ถูกระงับหลังจากเครสแจน อีเรกเซิน กองกลางของเดนมาร์ก ล้มลงในสนาม อีเรกเซินถูกส่งตัวไปยังโรงพยาบาลท้องถิ่นแห่งหนึ่งและมีอาการทรงตัว ทั้งสองทีมกลับมาแข่งขันกันต่อในเวลา 20:30 น. (เวลาออมแสงยุโรปกลาง) โดยลงเล่นจนครบสี่นาทีสุดท้ายของครึ่งแรกก่อนพักครึ่งเวลาห้านาที
<section begin=B1 /><section end=B1 />
เบลเยียม พบ รัสเซีย.
<section begin=B2 /><section end=B2 />
ฟินแลนด์ พบ รัสเซีย.
<section begin=B3 /><section end=B3 />
เดนมาร์ก พบ เบลเยียม.
<section begin=B4 /><section end=B4 />
รัสเซีย พบ เดนมาร์ก.
<section begin=B5 /><section end=B5 />
ฟินแลนด์ พบ เบลเยียม.
<section begin=B6 /><section end=B6 />
ระเบียบวินัย.
คะแนนแฟร์เพลย์จะได้รับการนำมาพิจารณาก็ต่อเมื่อสถิติเฮดทูเฮดและสถิติโดยรวมของแต่ละทีมเท่ากัน โดยคำนวณจากจำนวนใบเหลืองและใบแดงที่ได้รับในการแข่งขันรอบแบ่งกลุ่มดังนี้
การหักคะแนนอย่างใดอย่างหนึ่งจากสี่อย่างข้างต้นจะถูกนำไปใช้กับผู้เล่นคนหนึ่ง ๆ ในการแข่งขันนัดเดียว
ฟุตบอลชิงแชมป์แห่งชาติยุโรป 2020 กลุ่มซี

กลุ่มซี ของฟุตบอลชิงแชมป์แห่งชาติยุโรป 2020 จะแข่งขันตั้งแต่วันที่ 13 ถึง 21 มิถุนายน ค.ศ. 2021 ที่โยฮัน ไกรฟฟ์ อาเรนา อัมสเตอร์ดัม และอาเรนานัตซียอนาเลอ บูคาเรสต์ กลุ่มนี้ประกอบไปด้วยเนเธอร์แลนด์ ชาติเจ้าภาพ, ยูเครน, ออสเตรีย และมาซิโดเนียเหนือ
ทีม.
หมายเหตุ
<templatestyles src="Reflist/styles.css" />
ตารางคะแนน.
ในรอบ 16 ทีมสุดท้าย
การแข่งขัน.
ออสเตรีย พบ มาซิโดเนียเหนือ.
<section begin=C1 /><section end=C1 />
เนเธอร์แลนด์ พบ ยูเครน.
<section begin=C2 /><section end=C2 />
ยูเครน พบ มาซิโดเนียเหนือ.
<section begin=C3 /><section end=C3 />
เนเธอร์แลนด์ พบ ออสเตรีย.
<section begin=C4 /><section end=C4 />
มาซิโดเนียเหนือ พบ เนเธอร์แลนด์.
<section begin=C5 /><section end=C5 />
ยูเครน พบ ออสเตรีย.
<section begin=C6 /><section end=C6 />
ระเบียบวินัย.
คะแนนแฟร์เพลย์จะได้รับการนำมาพิจารณาก็ต่อเมื่อสถิติเฮดทูเฮดและสถิติโดยรวมของแต่ละทีมเท่ากัน โดยคำนวณจากจำนวนใบเหลืองและใบแดงที่ได้รับในการแข่งขันรอบแบ่งกลุ่มดังนี้
การหักคะแนนอย่างใดอย่างหนึ่งจากสี่อย่างข้างต้นจะถูกนำไปใช้กับผู้เล่นคนหนึ่ง ๆ ในการแข่งขันนัดเดียว
สถาปัตยกรรมฮกเกี้ยน

สถาปัตยกรรมฮกเกี้ยน, สถาปัตยกรรมฮกโล้ หรือ สถาปัตยกรรมหมินนัน หมายถึงรูปแบบสถาปัตยกรรมของชาวฮกเกี้ยน ซึ่งเป็นกลุ่มชาวจีนย่อยฮั่นซึ่งมีประชากรอยู่เป็นหลักในจีนตอนใต้ แถบมณฑลฝูเจี้ยน มาตั้งแต่สมัยประวัติศาสตร์ รูปแบบสถาปัตยกรรมฮกเกี้ยนคล้ายคลึงกับสถาปัตยกรรมจีนฮั่นที่อยู่รอบฝูเจี้ยน แต่ก็มีลักษณะพิเศษบางประการที่พบได้เฉพาะในสถาปัตยกรรมฮกเกี้ยนอยู่ที่ทำให้เมื่อมองแล้วจะเห็นความแตกต่างชัดเจนในสิ่งก่อสร้างแบบฮกเกี้ยนและไต้หวัน เทียบกับสถาปัตยกรรมแบบอื่น ๆ 
หลังคาหางแฉก.
หลังคาหางแฉก หรือ หลังคาหางนกนางแอ่น  เป็นลักษณะที่พบได้เป็นหลักในสถาปัตยกรรมฮกเกี้ยนและจะพบได้ยากมากในสถาปัตยกรรมฮั่นที่ไม่ใช่แบบฮกเกี้ยน หลังคาหางแฉกมีลักษณะเป็นหลังคาที่มีสันโค้งขึ้น คล้ายกับหางของนกนางแอ่น โดยมีองศาการโค้งที่แตกต่างกันไปในแต่แห่ง ด้านบนของสันมีการประดับตกแต่งอย่างวิจิตร ลักษณะนี้มีจุดเริ่มต้นในคริสต์ศตวรรษที่ 16 ในสมัยราชวงศ์หมิง ซึ่งชาวฮกเกี้ยนร่ำรวยขึ้นอย่างรวดเร็วจากการค้าขายกับพ่อค้ายุโรป จึงนิยมสร้างบ้านและอาคารเพื่อสแดงออกถึงความมั่งคั่งของตน ทำให้เกิดลักษณะทางสถาปัตยกรรมที่หรูหรานี้ขึ้น ลักษณะที่มีสีสันสดใสและเด่นชัดนี้พบในวัดสำคัญ, คฤหาสน์ และหอบรรพบุรุษ
งานแกะสลักเครื่องเคลือบตัด.
งานแกะสลักเครื่องเคลือบตัด  เป็นงานที่พบได้ทั่วไปในสถาปัตยกรรมฮกเกี้ยนและสถาปัตยกรรมเวียดนาม ศิลปินเครื่องเคลือบดั้งเดิมจะนำเครื่องเคลือบต่าง ๆ เช่นถ้วยและชาม มาตัดหรือป่นเป็นชิ้นส่วนเล็ก ๆ และนำชิ้นส่วนเหล่านี้ไปติดกับอาคารหรืองานแกะสลักเพื่อตกแต่ง ลักษณะศิลปะที่พบได้ตามองค์ประกอบต่าง ๆ ของอาคาร เช่น สันหลังคา, ขอบหน้าต่าง หรือประตู งานศิลปะพวกนี้มักแสดงถึงพืช, สัตว์ และสิ่งมีชีวิตในตำนานจีน
จังหวัดสิงห์บุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548

การเลือกตั้งสมาชิกสภาผู้แทนราษฎรจังหวัดสิงห์บุรี พ.ศ. 2548 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 กำหนดให้มีขึ้นในวันที่ 6 กุมภาพันธ์ พ.ศ. 2548 โดยแบ่งเขตการเลือกตั้งออกเป็น 1 เขตเลือกตั้ง ลดลงจากเดิม 1 ที่นั่งจากการเลือกตั้งครั้งก่อนเมื่อปี พ.ศ. 2544 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
ภาพรวม.
ผลการเลือกตั้งแบบบัญชีรายชื่อ (รวมทั้งจังหวัดสิงห์บุรี).
<table style="margin:0; border:none;"><tr><td style="border:none; padding:0;">
<table style="text-align:left; border-collapse:collapse; width:100%;">
<tr style="background:#ddd"><th style="text-align:center;" colspan="5">คะแนนเสียง</th></tr>
<tr style="font-size:88%; height:4px;">
<td colspan="2" style="padding:0 4px; text-align:left;"></td>
<td style="width:400px; text-align:left;"></td>
<td colspan="2" style="padding:0 4px; width:1em; text-align:right;"></td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">ไทยรักไทย</td>
<td style="width:100px;border-left:solid 1px silver;border-right:solid 1px silver;">#E30613; width:62.79%; overflow:hidden">  </td>
<td colspan="2" style="padding-left:0.4em;padding-right:0.4em" align="right">62.79%</td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">ชาติไทย</td>
<td style="width:100px;border-left:solid 1px silver;border-right:solid 1px silver;">#E90080; width:23.82%; overflow:hidden">  </td>
<td colspan="2" style="padding-left:0.4em;padding-right:0.4em" align="right">23.82%</td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">ประชาธิปัตย์</td>
<td style="width:100px;border-left:solid 1px silver;border-right:solid 1px silver;">#03A1E8; width:7.91%; overflow:hidden">  </td>
<td colspan="2" style="padding-left:0.4em;padding-right:0.4em" align="right">7.91%</td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">อื่น ๆ</td>
<td style="width:100px;border-left:solid 1px silver;border-right:solid 1px silver;">  </td>
<td colspan="2" style="padding-left:0.4em;padding-right:0.4em" align="right">5.48%</td>
</tr>
</table>
</td></tr></table>
ผลการเลือกตั้งแบบแบ่งเขต.
เขตเลือกตั้งที่ 1.
ประกอบไปด้วยจังหวัดสิงห์บุรีทั้งจังหวัด
แผ่นอาระเบีย

แผ่นอาระเบีย  เป็นแผ่นธรณีแปรสัณฐานขนาดเล็กที่อยู่ในซีกโลกเหนือด้านตะวันออก 
แผ่นอาระเบียเป็นหนึ่งในสามแผ่นเปลือกโลก (แผ่นแอฟริกา แผ่นอาระเบีย และแผ่นอินเดีย) ที่มีการเคลื่อนที่ไปทางเหนือและชนกับแผ่นยูเรเชียในประวัติศาสตร์ธรณีวิทยาในปัจจุบัน ลักษณะนี้เป็นผลให้เกิดการรวมกันของชิ้นแผ่น และเกิดเทือกเขาที่ทอดตัวตามแนวตั้งแต่ทิศตะวันตก คือ เทือกเขาพิรินี ตั้งแต่ยุโรปใต้ไปจนถึงประเทศอิหร่าน เกิดเป็นภูเขาอัลโบร์ซและภูเขาซาโกรส ไปจนถึงเทือกเขาหิมาลัยและเทือกเขาในเอเชียตะวันออกเฉียงใต้
ขอบเขต.
แผ่นอาระเบียประกอบด้วยคาบสมุทรอาหรับเป็นส่วนมาก ตัวแผ่นขยายไปด้านตะวันตกจนถึงคาบสมุทรไซนายและทะเลแดง และขยายไปทางเหนือจนถึงลิแวนต์ โดยมีขอบเขตดังต่อไปนี้
ประวัติ.
แผ่นอาระเบียเคยเป็นส่วนหนึ่งของแผ่นแอฟริกาในระหว่างส่วนมากของบรมยุคฟาเนอโรโซอิก (มหายุคพาลีโอโซอิกถึงมหายุคซีโนโซอิก) จนถึงในสมัยโอลิโกซีนของมหายุคซีโนโซอิก การแตกในทะเลแดงเริ่มขึ้นในสมัยอีโอซีน แต่การแยกของแอฟริกาและอาหรับนั้นเกิดขึ้นเมื่อประมาณ 25 ล้านปีที่แล้วในสมัยโอลิโกซีน และตั้งแต่นั้นมา แผ่นอาระเบียก็ได้เคลื่อนตัวไปทางแผ่นยูเรเซียอย่างช้า ๆ ขณะที่ช่องเปิดในรอยแตกทะเลแดงนั้นนำไปสู่การเกิดขึ้นของกิจกรรมภูเขาไฟอย่างกว้างขวาง มีภูเขาไฟขนาดใหญ่ในพื้นที่ เรียกว่า โอล์เดอร์ฮาร์รัต (Older Harrats) เช่น ภูเขาไฟฮาร์รัตไคฮ์ยบาร์ และภูเขาไฟฮาร์รัตราฮัต ครอบคลุมพื้นที่ขนาดใหญ่ของแผ่นอาระเบียด้านตะวันตก กิจกรรมภูเขาไฟบางแห่งยังคงดำเนินอยู่อย่างต่อเนื่อง โดยเฉพาะบริเวณโดยรอบเมืองอัลมะดีนะฮ์ และมีการปะทุของภูเขาไฟอย่างสม่ำเสมอภายในทะเลแดง
การชนระหว่างแผ่นอาระเบียและแผ่นยูเรเซียกำลังผลักดันภูเขาซาโกรสในประเทศอิหร่านขึ้น และเนื่องจากการชนกันของแผ่นทั้งสอง ทำให้เมืองหลายเมืองกำลังตกอยู่ในอันตราย เช่น เมืองในภาคตะวันออกเฉียงใต้ของประเทศตุรกี (ซึ่งอยู่บนแผ่นอาระเบีย) โดยอันตรายนั้นประกอบไปด้วยแผ่นดินไหว สึนามิ และภูเขาไฟ
ประเทศ.
ประเทศที่ตั้งอยู่บนแผ่นอาระเบีย ประกอบด้วย บางส่วนของประเทศอิรัก, ลิแวนต์ (ภาคตะวันออกของประเทศเลบานอน ประเทศซีเรีย และประเทศจอร์แดน) ทั้งหมดของคาบสมุทรอาหรับ (ประเทศซาอุดีอาระเบีย สหรัฐอาหรับเอมิเรตส์ ประเทศโอมาน ประเทศกาตาร์ ประเทศบาห์เรน ประเทศคูเวต ประเทศเยเมน) และประเทศจิบูตีของจะงอยแอฟริกา
ฟุตบอลชิงแชมป์แห่งชาติยุโรป 2020 กลุ่มดี

กลุ่มดี ของฟุตบอลชิงแชมป์แห่งชาติยุโรป 2020 จะแข่งขันตั้งแต่วันที่ 13 ถึง 22 มิถุนายน 2021 ที่สนามกีฬาเวมบลีย์ ลอนดอน และแฮมป์เดนพาร์ก กลาสโกว์ กลุ่มนี้ประกอบไปด้วยอังกฤษ ชาติเจ้าภาพ, โครเอเชีย, สกอตแลนด์ ชาติเจ้าภาพ และเช็กเกีย
ทีม.
หมายเหตุ
<templatestyles src="Reflist/styles.css" />
ตารางคะแนน.
ในรอบ 16 ทีมสุดท้าย
การแข่งขัน.
อังกฤษ พบ โครเอเชีย.
<section begin=D1 /><section end=D1 />
สกอตแลนด์ พบ เช็กเกีย.
<section begin=D2 /><section end=D2 />
โครเอเชีย พบ เช็กเกีย.
<section begin=D3 /><section end=D3 />
อังกฤษ พบ สกอตแลนด์.
<section begin=D4 /><section end=D4 />
โครเอเชีย พบ สกอตแลนด์.
<section begin=D5 /><section end=D5 />
เช็กเกีย พบ อังกฤษ.
<section begin=D6 /><section end=D6 />
ระเบียบวินัย.
คะแนนแฟร์เพลย์จะได้รับการนำมาพิจารณาก็ต่อเมื่อสถิติเฮดทูเฮดและสถิติโดยรวมของแต่ละทีมเท่ากัน โดยคำนวณจากจำนวนใบเหลืองและใบแดงที่ได้รับในการแข่งขันรอบแบ่งกลุ่มดังนี้
การหักคะแนนอย่างใดอย่างหนึ่งจากสี่อย่างข้างต้นจะถูกนำไปใช้กับผู้เล่นคนหนึ่ง ๆ ในการแข่งขันนัดเดียว
โคแนน (สุนัข)

โคแนน  เป็นสุนัขใช้งานหน่วยปฏิบัติการพิเศษทางทหารในชุดปฏิบัติการรบพิเศษ – เดลตา ที่ 1 (ส่งทางอากาศ) (กองกำลังเดลตา) ของสหรัฐ มันเป็นสุนัขพันธุ์เบลเยียมมาลีนอยส์เพศผู้ และได้รับการตั้งชื่อตามโคแนน โอไบรอัน เนื่องจากเขามีผมดก โคแนนเข้ามามีส่วนร่วมในการตีโฉบฉวยบารีชา ที่ส่งผลให้อะบู บักร์ อัลบัฆดาดี ผู้นำแห่งรัฐอิสลามเสียชีวิตเมื่อวันที่ 27 ตุลาคม ค.ศ. 2019 มันไล่ตามอัลบัฆดาดีลงไปในอุโมงค์ก่อนที่อัลบัฆดาดีจะจุดชนวนเสื้อติดระเบิดฆ่าตัวตายของเขา
ประธานาธิบดีดอนัลด์ ทรัมป์ ได้โพสต์ภาพที่ไม่เป็นความลับอีกต่อไปของโคนันบนทวิตเตอร์ และเรียกมันว่า "สุนัขมหัศจรรย์" ในทวีต ชื่อของมันเป็นความลับทางราชการในเวลานั้น แต่มันได้รับการเปิดเผยว่าเป็นโคแนนต่อ"นิวส์วีก" ไม่กี่วันต่อมาทรัมป์ก็เรียกสุนัขตัวนี้ว่าโคแนน ทรัมป์ยังได้รีทวีตมีมของตัวเองในการมอบเหรียญรางวัลรอยอุ้งเท้าสีบรอนซ์บนริบบิ้นสีฟ้าสองมิติ (อ้างอิงถึงมีเดล ออฟ ฮอนเนอร์) แก่โคแนน
สุนัขตัวนี้ได้รับการฝึกโดยกองร้อยแห่งหนึ่งในเบสท์ ประเทศเนเธอร์แลนด์ และส่งไปยังสหรัฐ อดีตเจ้าของและผู้ฝึกสอนของมันกล่าวในการให้สัมภาษณ์กับแอร์เตแอล นีวส์ ว่า: "มันเป็นตัวผู้อายุห้าขวบ มันเป็นสุนัขที่ดีมาก"
นายพล เคนเนธ เอฟ. แมคเคนซี จูเนียร์ กล่าวเมื่อวันที่ 30 ตุลาคมว่าสุนัขได้รับบาดเจ็บระหว่างการตีโฉบฉวยเนื่องจากโดนสายไฟฟ้าที่มีกระแสไฟฟ้าไหลอยู่ แต่ได้ฟื้นตัวและกลับไปปฏิบัติหน้าที่ภาคสนาม มีการสนับสนุนเพิ่มขึ้นสำหรับโคแนนที่เป็นบำเหน็จหัวใจสีม่วงหลังจากได้รับบาดเจ็บ สิ่งนี้จะทำให้ประธานาธิบดีต้องกลับนโยบายเกี่ยวกับสุนัขทหารที่ไม่ได้รับเกียรติทางทหาร
การขายสินค้าด้วยโคแนนและสโลแกน "ซีโรบาร์คเธอร์ตี" (Zero Bark Thirty) ปรากฏทางออนไลน์หลังจากการตีโฉบฉวย